Z:gnu-www-ja-linux-and-gnu--79579c-Many people have made major co/ca

Molta gent ha fet grans contribucions als programes lliures del sistema, i totes es mereixen un reconeixement. Però la finalitat era un sistema integrat, i no només una col·lecció de programes útils. El Projecte GNU es va iniciar precisament per a fer-ne un. Vam elaborar una llista dels programes necessaris per a crear un sistema lliure complet, i vam cercar, escriure o trobar algú que escrigués tot el que figurava a la llista. Vam escriure components essencials però sense cap mena d'atractiu (1), perquè sense ells no tindríem un sistema complet. Alguns dels nostres components, com les eines de programació, es van popularitzar entre els programadors, però també vam escriure molts components que no eren eines (2). Fins i tot vam desenvolupar un joc d'escacs, GNU Chess, perquè un sistema complet també necessita bons jocs.